32001R0724
L 102/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 724/2001 НА СЪВЕТА
от 4 април 2001 година
за изменение на Регламент (ЕО) № 850/98 относно опазването на рибните ресурси посредством технически мерки за защита на младите екземпляри морски организми
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че:
(1)
За да бъде осигурена ефикасността на различните видове риболовни дейности и опазването на рибните ресурси, следва да се изяснят или да се коригират някои условия, предвидени в Регламент (ЕО) № 850/98 (4).
(2)
Регламент (ЕО) № 850/98 следва поради това да се измени,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 850/98 се изменя, както следва:
1)
В член 4, параграф 4, буква б) се заменя със следния текст:
„б)
За всяка риболовна кампания, по време на която се използват изключително теглени мрежени уреди с единична мрежа, се забранява да се разтоварва уловът, осъществяван във всеки един от географските региони или зони, посочени в приложения I до V, и съхраняван на борда, когато не е съвместим със съответните разпоредби на съответното приложение.“
2)
Член 5, параграф 5 се заличава.
3.
Член 6, параграф 1, буква а) се заменя със:
„1.
а)
Забранява се пренасянето на борда или използването на дънен трал, датска мрежа или подобна влачена мрежа с повече от 100 отвора на мрежата във всяка периферия на накрайника на трала stricto sensu, с изключение на приставки и кантове. Тази разпоредба се прилага за дънните тралове, датските мрежи или подобни влачени мрежи, чиито отвори на мрежата са между 90 и 119 милиметра.“
4.
В член 7:
а)
параграф 4 се заменя със следния текст:
„4. Независимо от точка 1, буква а), всеки дънен трал, датски гриб или подобен теглен мрежен уред с размер на отвора на мрежата от 70 до 79 mm, е съоръжен с платна от мрежа с квадратни дупки, равни или по-големи от 80 милиметра.“
б)
в края на точка 5 се добавя следният текст:
„или с прецеждаща мрежа, чиято употреба е определена в предвидените в член 46 условия.“
5)
Член 10 се заменя със следния текст:
„Член 10
Разпоредбите на член 4 не се прилагат за драгите. Въпреки това се забранява по време на риболовна кампания, когато драгите са на борда на риболовния кораб:
а)
да се прехвърлят на друг кораб морски организми и
б)
да се консервират на борда или да се разтоварват каквито и да са количества морски организми, освен ако 95 % от теглото на тези морски организми представляват двучерупчести мекотели.“
6.
В член 18, параграф 4 се замeня със следния текст:
„4.
а)
При улова на раци пустинници с помощта на винтери или кошове, максимум 1 % от целия улов на раци пустинници или на части от тях може да се консервира на борда на риболовния кораб по време на риболовна кампания или да бъде разтоварен в края на всяка кампания под формата на откъснали се щипци на раци.
б)
При улова на раци пустинници с помощта на всякакъв риболовен уред, различен от винтери или кошове, 75 kg максимум под формата на откъснати щипци на раците пустинници могат да се консервират на борда на риболовния кораб по всяко време на риболовната кампания или да бъдат разтоварвани в края на всяка риболовна кампания.“
7.
В член 22, параграф 3 последната алинея се заличава.
8.
В член 28:
а)
параграф 1, буква а) се заменя със следния текст:
„а)
от 1 октомври до 31 януари на следващата година в географската зона, ограничена от линия, свързваща последователно следните координати:
-
43°46,5′ северна ширина, 7°54,4′ западна дължина,
-
44°01,5′ северна ширина, 7°54,4′ западна дължина,
-
43°25′ северна ширина, 9°12′ западна дължина,
-
43°10′ северна ширина, 9°12′ западна дължина“;
б)
параграф 1, буква б) се заличава.
9.
Заглавието на член 29 се заменя със заглавието „Приложими условия във важна размножителна зона за писия“.
10.
Приложение VI се заменя с текста, фигуриращ в приложение I на настоящия регламент.
11.
В приложение Х:
а)
точка 1 се заменя със следния текст:
1. Комбинация на размерите на отвора на мрежата: 16-31 mm. + ≥ 100 mm.
Уловът, съхраняван на борда, съдържа най-малко 20 % от всякаква комбинация от скариди и обикновени едри скариди (Pandalus montagui, Crangon spp. и Palaemon spp.).“;
б)
точка 4 се заменя със следния текст:
4. Комбинация на отвора на мрежата: 80-99 mm. + ≥ 100 mm.
Уловът, съхраняван на борда, съдържа най-малко 45 % от всякаква комбинация от морски организми, посочени в приложение I като целеви видове за размери на отвор на мрежата 80-99 mm.“
12.
В приложение ХII:
-
минималният размер на писия (Pleuronectes platessa) в регионите т 1-5, с изключение на Skagerrak/Kattegat е от 27 cm,
-
следващата бележка под линия се отнася до минималния размер от 15 cm за сафрид (Trachurs spp.) в регионите 1-5, с изключение на Skagerrak/Kattegat:
„За улова на сафрид (Trachurs spp.)от водите около Азорските острови, попадащи под юрисдикцията на Португалия, не се прилага никакъв минимален размер.“,
-
„Мида от вида Spisula solidissima“ се заменя с „Мида от вида Spisula solida“, и
-
минималният размер на лангустата (Palinurus spp.) в регионите 1-5, с изключение на Skagerrak/Kattegat е 95 mm.,
-
за рака пустинник (Cancer pagurus) „Част IV б и в на Международния съвет за изследване на морето (ISEC) на юг от 56° северна ширина: 115 mm“ се заменя с „Част б) и в) на (ISEC) на юг от 56° северна ширина: 130 mm, с изключение на зоната, ограничена от точка, разположена на 53°28′22″ северна ширина, 0°09′24″ източна дължина, по брега на Англия, от където се тегли права линия до 53°28′22″ северна ширина, 0°22′24″ източна дължина, което е границата на 6-те мили на Обединеното кралство, и от права линия, свързваща точка, разположена на 51°54′06″ северна ширина, 1°30′30″ източна дължина на точка, разположена на брега на Англия на 51°55′48″ северна дължина, 1°17′00″ източна дължина, където минималният размер при разтоварване е 115 mm.“
13.
В приложение ХIII:
-
в точка 3 думите „или на лангуста“ се заличават,
-
добавя се следната точка:
„8.
Размерът на лангустата е дължината на черупката, измерена, както е показано на фигура 7, от края на устата до средната точка на дисталния ръб на главогръда.“,
-
фигурата в приложение II към настоящия регламент, се добавя във фигура 7.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 4 април 2001 година.